Απειλές εναντίον εκπαιδευτικών που έκαναν τη σχολική γιορτή για την επέτειο του Πολυτεχνείου εξαπέλυσαν διάφοροι ακροδεξιοί και φασιστικοί κύκλοι, σύμφωνα με καταγγελία που έστειλε ο Σύλλογος Πρωτοβάθμιας Εκπαίδευσης "ο Αριστοτέλης"

Σύμφωνα με τους εκπαιδευτικούς ο Θάνος Τζήμερος σε ανάρτησή του στο facebook γράφει "«Δάσκαλοι-σκουπίδια, γιορτές-σκουπίδια, η Παιδεία μια απέραντη χωματερή»." και παραθέτει βίντεο από τη σχολική γιορτή. Το alfavita.gr παραθέτει το κείμενο καταγγελίας των εκπαιδευτικών οι οποίοι αναφέρουν πως "ο εγχώριος φασισμός, επιχειρεί μια επίμονη και μεθοδευμένη εκστρατεία λοβοτομής της ιστορικής μνήμης."

Το κείμενο του Συλλόγου ΠΕ "ο Αριστοτέλης":

Μετά τις πολλαπλές ρατσιστικές επιθέσεις σε φτωχούς και ανυπεράσπιστους μετανάστες από τα Τάγματα Εφόδου της ναζιστικής συμμορίας της Χρυσής Αυγής, τις επιθέσεις σε αγωνιστές κοινωνικών κινημάτων, πολιτικούς αντιπάλους, τα διάφορα μισαλλόδοξα, αντιδημοκρατικά και σκοταδιστικά κηρύγματα, ανοίγει τώρα ένα καινούργιο μέτωπο με τον κόσμο της εκπαίδευσης για τον γιορτασμό του Πολυτεχνείου.

Διάφοροι ακροδεξιοί και φασιστικοί κύκλοι, η φασιστική εφημερίδα Στόχος, ο Θάνος Τζήμερος ξαναχτύπησαν απέναντι στην εκπαιδευτική κοινότητα και στον εορτασμό του Πολυτεχνείου. Συγκεκριμένα ο Θ. Τζήμερος ανάρτησε στο facebook βίντεο με μέρος από την γιορτή που πραγματοποίησαν εκπαιδευτικοί του Συλλόγου μας, με τα τμήματά τους της Στ’ τάξης. Πάνω από την ανάρτηση έγραψε «Δάσκαλοι-σκουπίδια, γιορτές-σκουπίδια, η Παιδεία μια απέραντη χωματερή».

Ακροδεξιοί και φασιστικοί κύκλοι, σύμφωνα με καταγγελία που έφτασε στο alfavita.gr από το Σύλλογο εκπαιδευτικών πρωτοβάθμιας εκπαίδευσης "ο Αριστοτέλης" έχουν στοχοποιήσει εκπαιδευτικούς για τη γιορτή της επετείου του Πολυτεχνείου που έκαναν στο σχολείο τους.



Για παράδειγμα αναφέρουν ανάρτηση του Θάνου Τζήμερου όπου έγραψε στη σελίδα του στο facebook «Δάσκαλοι-σκουπίδια, γιορτές-σκουπίδια, η Παιδεία μια απέραντη χωματερή» και παραθέτει βίντεο από τη σχολική γιορτή.



Οι εκπαιδευτικοί του Συλλόγου ΠΕ "ο Αριστοτέλης" καταγγέλλουν τις απειλές και τις ύβρεις που δέχτηκαν οι εκπαιδευτικοί και πως "ο εγχώριος φασισμός, επιχειρεί μια επίμονη και μεθοδευμένη εκστρατεία λοβοτομής της ιστορικής μνήμης."

Διαβάστε το κείμενο του "Αριστοτέλη":

Λίγες ώρες νωρίτερα κάποιοι άλλοι, ανέβασαν με πρωτοβουλία τους το συγκεκριμένο βίντεο στο youtube βρίζοντας τους εκπαιδευτικούς γιατί πραγματοποιούν γιορτές για το Πολυτεχνείο μέσα σε κλίμα εθνικιστικής υστερίας και φασιστικών απειλών. Με τον τρόπο αυτό η εκπαιδευτικός Ρέππα Ντίνα, πρόεδρος του Συλλόγου μας, μία από τις δασκάλες που πραγματοποίησε τη γιορτή καθώς και ο διευθυντής της μίας σχολικής μονάδας Κλουκίνας Λεωνίδας, βρέθηκαν στο στόχαστρο των ακροδεξιών επιθέσεων με ύβρεις και απειλές.

Οι παραπάνω ενέργειες είναι συνέχεια των δηλώσεων του βουλευτή της Χρυσής Αυγής Λαγού, ο οποίος ισχυρίστηκε ότι δεν υπήρξαν νεκροί στο Πολυτεχνείο λέγοντας: «Δεν υπήρξε ούτε ένας. Κι ευτυχώς που υπάρχουν ιδιωτικά σχολεία, τα οποία αύριο δεν θα γιορτάσουν αυτή την επέτειο. Έχει μια προτομή εκεί, ένα κεφάλι και πάνε και καταθέτουν στεφάνια. Και μάλιστα, η προτομή ανήκει σε κάποιον που είναι εν ζωή και κατέθεσε στεφάνι και ο ίδιος».

Είναι συνέχεια της πολιτικής ορισμένων ιδιωτικών σχολείων να μην πραγματοποιήσουν τον εορτασμό του Πολυτεχνείου φέτος, επιδιώκοντας να ξεχαστεί η επέτειος καθώς και το ανατρεπτικό πνεύμα του Πολυτεχνείου!

Καταγγέλλουμε τις απειλές και τις ύβρεις που εκτοξεύονται από ακροδεξιούς φασιστικούς κύκλους, καθώς και αμετανόητους νοσταλγούς της χούντας.

Δηλώνουμε την αλληλεγγύη και τη συμπαράστασή στους συναδέλφους μας. Δηλώνουμε επίσης, ότι κάθε προσπάθεια εκφοβισμού ώστε να σιωπήσει η εκπαιδευτική κοινότητα απέναντι σε βαθιά αντιδημοκρατικές και αντιλαϊκές ενέργειες, πέφτει στο κενό! Οι νοσταλγοί της χούντας και του ναζισμού δεν μας τρομοκρατούν, όπως έχουμε αποδείξει πολλές φορές ως τώρα! Τα μέλη του συλλόγου μας έχουν την πλήρη στήριξη και κάλυψη του σωματείου μας!

Καλούμε τα πρωτοβάθμια εκπαιδευτικά σωματεία, ΣΕΠΕ και ΕΛΜΕ, το ΔΣ της ΔΟΕ και της ΟΛΜΕ, την ΑΔΕΔΥ, καθώς και κάθε εργατικό σωματείο και συλλογικότητα να εκδώσουν αντίστοιχα ψηφίσματα. Η δημοσιοποίηση, η ξεκάθαρη καταδίκη και η σαφής τοποθέτηση απέναντι στις επιθέσεις αυτές είναι η δική μας συμβολή απέναντι στην οργανωμένη απόπειρα να αλλάξουν την ιστορία.

Η δικτατορία υπήρξε εφιαλτικό καθεστώς βίας, τυραννίας, εξανδραποδισμού και ποδοπάτησης της αξιοπρέπειας του λαού. Δεν σβήνει από τη μνήμη μας ο κορυφαίος αγώνας του Πολυτεχνείου και της Νομικής σχολής, αποκορύφωμα της αντιδικτατορικής αντίστασης του λαού και της δίψας του για ελευθερία, κοινωνική προκοπή και ανεξαρτησία. Η χουντική και ακροδεξιά αφήγηση περί μη ύπαρξης νεκρών αποτελεί πλήρης διαστρεύβλωση της ιστορίας του τόπου, το μεγάλο παραμύθι των υποστηρικτών της χούντας.

Ο εγχώριος φασισμός, επιχειρεί μια επίμονη και μεθοδευμένη εκστρατεία λοβοτομής της ιστορικής μνήμης. Δεν έχουμε καμιά αυταπάτη για τον πραγματικό λόγο για τον οποίο οι νοσταλγοί της χούντας προσπαθούν ν’ ανοίξουν μέτωπο ειδικά με τον κόσμο της εκπαίδευσης. Γιατί προσπαθούν να επιβάλλουν την ιστορική λήθη και κυρίως τη διαστρέβλωση της ιστορίας για το τι πραγματικά ήταν η δικτατορία και για τα δεινά που έφερε στον ελληνικό λαό. Οι υποστηρικτές με τον πλέον ξεδιάντροπο τρόπο τόσο των ναζιστικών και φασιστικών καθεστώτων του μεσοπολέμου όσο της στρατιωτικής δικτατορίας του 1967, προωθούν τις πρακτικές και τις αξίες αυτών των καθεστώτων, που βύθισαν στο σκοτάδι και το αίμα την ανθρωπότητα και την χώρα. Οι εκπαιδευτικοί διδάσκουν δημοκρατία, συλλογικότητα, αλληλεγγύη, υπερασπίζονται το δικαίωμα όλων των παιδιών στη μόρφωση, ανεξάρτητα από φύλο, χρώμα, φυλή, θρησκεία, καταδικάζουν την προσπάθεια εισβολής του φυλετισμού και του σωβινισμού στο σχολείο.

Το διδακτικό και παιδαγωγικό έργο των εκπαιδευτικών δεν υπόκειται σε εκβιασμούς, δεν επηρεάζεται από τη μισαλλοδοξία, τη βία του ρατσισμού και την ξενοφοβία που επιχειρούν να εγκαταστήσουν στον αξιακό κώδικα της ελληνικής κοινωνίας οι εντολοδόχοι του μίσους.

Η μάχη μας για δημοκρατία και ισότητα στα σχολεία ενάντια στους νοσταλγούς του ναζισμού, του φασισμού και της δικτατορίας του 1967 είναι διαρκής κι ακλόνητη!

Διαβάστε Επίσης:

